Viborger Samler, 1836-01-26
En Politigevaldiger affærdigedes den 28de December til Kbhavn, for at efterspore Hr. L., der imidlertid fra Helsingborg havde expederet en Estafette med Breve til Contoiret i Gothenborg. Dette Bud opsnappedes, og Brevene bleve aabnede, af hvilke man erfarede, at Hr. L. agtede at opholde sig nogle Dage i Kjøbenhavn, hvorhan ventede Efterretninger fra Sverrig. Denne Efterretning foranledigede Afsendelse af en Coureer til Kjøbenhavn med kraftigere Skrivelser fra Autoriterne i Gothenborg, om Hr. Lis. Udlevering. Det Veludtænkte i Planen, det Dristige og Opfinderiske i Udførelsen syntes ikke at antyde den Maladresse af Hr. L., i Kjøbenhavn at oppebie sine Creditorers Eftersporing. Ogsaa fik man snart Efterretning om, at Lidback alt var reist fra Kjøbenhavn syv Timer inden den Gothenborgske Politigevaldigers Ankomst, men han blev nu yderligere eftersporet af en dansk Politiofficiant. Som bekjendt blev paagreben i Odense, Nytaarsdag Kl. 7 om Morgenen, netop i det Øieblik, han vilde stige i Vognen, for at fortsætte Reisen. Den i Kjøbenhavn værende svenske Politigevaldiger, tilligemed Coureren fra Gothenborg, vare paa det danske Polities Opfordring afgaaede til Odense, for at overvære Visiteringen af Hr. Liis, medhavende Effekter. Blandt disse savnedes alle de Valuta i Pund Sterling og Hamborger Bco., han havde medført fra Gothenborg, hvilke af ham alt i Helsingør vare blevne sendte til Huse i Hamborg, Paris, Marseille og Hull, med Ordres, saavidt man veed, om til Hamborg af remittere ham beløbet i Fr. paa Paris og Marseille, Af de Mesurer, de Gothenborgske Trassenter tage, vil det for en stor Deel beroe, hvem eller hvilke disse Valuta ville komme tilgode. Efter i Kjøbenhavn at være underkastet Politiforhør, ventedes L. ufortøvet tilbage. Boets vordende Forfatning beroer ganske og aldeles paa de Oplysninger, man i Gothenborg kan erhverve ved Forhør over ham; thi at Penge eller Penges Værd derpaa Stedet findes i Baghold, har man al Anledning (Kbh.) til at formode."Hr. A. Wilcken fra Elberfeld har paa Tydsk i Aarhuus Avis indført sine Besværinger over de Forfølgelser, der begynde at yttre sig med de saakaldte Prøveryttere. Allerførst græmmer han sig over Brugen af denne Benævnelse; thi vi have Prøver med os, det er sandt; men Ryttere ere vi ikke." Derpaa tilføier han meget fornemt, at han og hans Lige kunde ogsaa kalde mange af de saakaldte jydske Kjøbmænd Spekhøkere og Kræmmere, naar de vilde gjøre Giengjæld. "Og hvad ville da egentlig disse Herrer," udraaber han. "Grossererne i Kjøbenhavn ville paalægge os Skat, sætte os i Contribution. Efter at han har forkyndt denne Grossererbrøde, bliver han rørende og sukker i sin Beemod: "Vi skulle ikke mere tillades at handle i det kjære, gjæstfrie Danmark, hvor vi have knyttet saa behagelige Connexioner." Dog har han een Trøst: "Det høist priselige kongelige danske Cancellie er Gud skee Lov af en ganske anden Mening. De Herrer Amtmænd ogsaa." Stænderforsamlingerne ere ikke efter Hr. Wilckers Hoved. "Dog - de (de Deputerede) ville forstaae alting bedre end Øvrigheden." Endeligen giver han en udførlig Fortegnelse paa alle Fabrikanterne i Elberfeld og fortæller hvad de handle med, hvorpaa han spørger, hvor man vel faaer bedre Varer, hvilket Spørgsmaal han selv meget beskedent besvarer med: "Jkke i hele Verden." Og dog har han ikke opregnet alle Elberfelds udmærkede Sager; thi han siger, at han kunde blive længe ved endnu. Aarsagen hvorfor han og hans Kammerater blive søgte, finder han deri, at de levere gode Varer til billige Priser, "det er vor Ulykke i dette Land, hvor de for Resten, efter hans Sigende, maa credittere meget, slaae meget af og blive snydte for meget. Om Kjøbmændene i Aalborg, som han især har meget imod, fordi de offentlig have erklæret sig mod Probenreuterne, siger han, at fem have i een Maaned erklæret, at de ikke kunde betale. Slutningen af denne harniskklædte Jeremiade er saa characteristisk, at vi ville meddele den fuldstændig: "Man vil have endnu Mere af os; (end det de danske Kjøbmænd snyde dem for) men vi ville dog ogsaa leve, siden vi dog engang ere her. Anbefalende sig det ærede Publicum lydigst med Flonel, Stof, Kalmuk, ogsaa Mellemklæde, Casimir, Coathing, Moll, Golgas, Sirts, Multum, Bay, Kameel garn, Merino, Bombassiner, Rask, uldne Baand, Etamin, Berkan, Strømpevarer, Traad og vævede Kniplinger, Alt en gros og til meget billige Priser undertegner sig ærbødigst A. Wilker, fra Elberfeld."